paragraph_text: Njegovu mumiju je najvjerojatnije ukrala obitelj Abu-Rassula koja ga je 1860. g. prodala Dr. Jamesu Douglasu koji je nadalje odnio u Sjevernu Ameriku. Nalazila se u Niagara muzeju i Daredevil Hall of Fame u Ontariju u Kanadi. Nakon više od 130 godina prodana je Michael C. Carlos muzeju u Emory Sveučilištu u Atlanti (Georgia, SAD). Iz CT skeniranja, rendgenskim zračenjem i datiranjem putem ugljica C12, kao i obiteljskom sličnošću crta lica s drugim faraonima, potvrđen je njegov identitet. Njegova mumija vraćena je u Egipat 24. listopada 2003. g. s osobitom medijskom pozornošću i svim počastima egipatskog vladara.